
ДО

ОБЩИНСКИ СЪВЕТ

ГР. БУРГАС
Д О К Л А Д Н А  З А П И С К А

От ДИМИТЪР НИКОЛОВ НИКОЛОВ

КМЕТ НА ОБЩИНА БУРГАС
ОТНОСНО: Продажба на земя – частна общинска собственост, представляваща УПИ XI-917 в кв. 69 по ПУП-ПРЗ кв. Рудник – кв. Черно море, гр. Бургас, по реда на чл. 35, ал. 3 от Закона за общинската собственост 

УВАЖАЕМИ ОБЩИНСКИ СЪВЕТНИЦИ,

В Община Бургас е постъпило заявление с вх. №94-01-34982/11.10.2018 г. от И. М. Т. за придобиване право на собственост върху прилежащия терен към собствената на заявителя сграда, попадаща в УПИ XI-917 в кв. 69 по ПУП-ПРЗ на кв. Рудник – кв. Черно море, гр. Бургас, одобрен с Решение на Общински съвет-Бургас, взето с Протокол №6/19.02.2004 г., построена въз основа на Договор за отстъпване право на строеж върху държавна земя от 17.05.1961 г.

Съгласно Заповед №РД-11-321/26.09.2009 г. на Областния управител е извършено отписване от актовите книги за държавна собственост в полза на Община Бургас на недвижим имот по предходен Акт №8515/06.02.1960 г. за държавна собственост, съставен за бивш п-л XXII в бивш кв. 57, целият с площ 750 кв. м., по първия регулационен план на населеното място от 1930 г.

Имотът е идентичен с бивш п-л XVI-329 в бивш кв. 57 по плана от 1964 г., и на бивш п-л XI-618 в бивш кв. 54 по следващия регулационен план от 1978 г.

Въз основа на отстъпеното право на строеж в имота е построена едноетажна жилищна сграда със застроена площ 68 кв. м. на основание издадено строително разрешение №1/03.07.1962 г. и строителен протокол №19/1961 г. за дадена строителна линия. 

С нотариален акт №47, том 55, дело №15753/17.12.1997 г. М. И. Т. и А. М. Т. прехвърлят на сина си И. М. Т. изградената в имота масивна едноетажна сграда, ведно с правото на строеж.

С действащия общ ПУП-ПРЗ на кв. Рудник – кв. Черно море, гр. Бургас, одобрен с Протокол №6/19.02.2004 г. на Общински съвет-Бургас, за част от бившия парцел, ведно с изградената в имота сграда е отреден нов УПИ XI-917 (единадесет римско за имот с планоснимачен номер деветстотин и седемнадесет) в кв. 69 (шестдесет и девет), за жилищно строителство, целият с площ 545 (петстотин четиридесет и пет) кв. м., при граници на целия имот: север – УПИ X-916, изток – улица, юг – УПИ XII, югозапад – улица и северозапад – УПИ X-916, за който е съставен Акт №5645/27.04.2009 г. за частна общинска собственост. 

Видно от представен градоустройствен анализ по одобрения ПУП-ПРЗ на кв. Рудник – кв. Черно море, гр. Бургас, имотът е със следните градоустройствени показатели: плътност на застрояване – до 40%, интензивност на застрояване (Кинт) – до 1,0, озеленяване – мин. 40% и височина – до 10 м., като се предвижда запазване на съществуващата сграда със свободно застрояване.

 По реда на чл. 35, ал. 3 от Закона за общинската собственост и чл. 39, ал. 1 от Наредбата за реда за придобиване, управление и разпореждане с общински имоти и вещи, приета от Общински съвет-Бургас, продажбата на земя – частна общинска собственост се извършва само на собствениците на законно построена сграда в общински поземлен имот, без търг или публично оповестен конкурс, по пазарна оценка, изготвена от лицензиран оценител.


Съгласно изискванията на чл. 41, ал. 2, във връзка с чл. 22, ал. 3 от ЗОС, е изготвена пазарна оценка на имота от лицензиран оценител, член на КНОБ, като след приспадане правото на строеж за сградата е определена в размер на 15600,00 (петнадесет хиляди и шестстотин) лева, без ДДС.


Данъчната оценка на имота, предмет на продажба е 12753,00 (дванадесет хиляди седемстотин петдесет и три) лева.
Ето защо, и като взех предвид Решение на комисията, назначена с моя Заповед №2710/30.09.2016 г., прието с Протокол от 15.03.2019 г., което възприемам изцяло, предлагам на Общински съвет-Бургас, на основание чл. 21, ал. 1, т. 8 от ЗМСМА, чл. 35, ал. 3 от Закона за общинската собственост, във връзка с чл. 39, ал. 1 от Наредбата за реда за придобиване, управление и разпореждане с общински имоти и вещи, приета от Общински съвет-Бургас, да вземе следните
Р  Е  Ш  Е  Н  И  Я:

1. Допълва Програмата за управление и разпореждане с общинската собственост за 2019 г., приета с Решение на Общински съвет-Бургас по т. 4 от проведеното на 29.01.2019 г. заседание (Протокол №53) в частта на раздел ІІ, т. 2 - „Продажби  по реда на чл. 35, ал. 3 от ЗОС, за които има подадени искания“ с нов имот, представляващ УПИ XI-917 в кв. 69 по ПУП-ПРЗ на кв. Рудник – кв. Черно море, гр. Бургас.
2. Да се продаде на И. М. Т. недвижим имот, актуван с Акт №5645/27.04.2009 г. за частна общинска собственост, представляващ УПИ XI-917 в кв. 69, отреден за жилищно строителство, целият с площ 545 кв. м. ПУП-ПРЗ на кв. Рудник – кв. Черно море, гр. Бургас, одобрен с Протокол №6/19.02.2004 г. на Общински съвет-Бургас, при граници: север – УПИ X-916, изток – улица, юг – УПИ XII-1233, югозапад – улица и северозапад – УПИ X-916, за сумата 15600,00 (петнадесет хиляди и шестстотин) лева, без ДДС.

Приложение: копие от заявление с вх. №94-01-34982/11.10.2018 г. от И. М. Т.; Акт №5645/27.04.2009 г. за частна общинска собственост; скица с рег. индекс №94-01-34982/10.01.2019 г., издадена от Дирекция ЦАУ „Изгрев“; Удостоверение за данъчна оценка с изх. №5202051824/13.05.2019 г., издадена от Дирекция МПДТР; Пазарна оценка; Решение на комисия, назначена със Заповед №2710/30.09.2016 г., прието с Протокол от 15.03.2019 г.; строително разрешение №1/03.07.1962 г., издадено от отдел „Архитектура и благоустройство“ при с. Рудник; строителен протокол №19/1961 г. за дадена строителна линия, издаден от „Благоустройство и ДТК“ при с. Рудник. 
ДИМИТЪР НИКОЛОВ
Кмет на Община Бургас

Съгласували:

Съгласували:

ЗЛАТИНА ГЕОРГИЕВА

Директор на дирекция ПНО

ЖИВКО ДИМИТРО
Директор на дирекция УОС

МИНКА ЧАУШЕВА

Началник отдел ОС в дирекция УОС
КАТЕРИНА СИДЕРОВА-ГРУДОВА 

Гл. юрисконсулт в дирекция УОС

Изготвил: 

Ваня Праматарова – гл. специалист в дирекция УОС


